CELEX: 31992R0162
Language: el
Date: 1992-01-24 00:00:00
Title: Κανονισμός (ΕΟΚ) αριθ. 162/92 της Επιτροπής της 24ης Ιανουαρίου 1992 για την τροποποίηση του κανονισμού (ΕΟΚ) αριθ. 2436/91 περί δημοπρασίας για την πώληση, με σκοπό την εξαγωγή, του δεματοποιημένου καπνού που κατέχουν ο γερμανικός, ο ελληνικός και ο ιταλικός οργανισμός παρεμβάσεως

Avis juridique important

|

31992R0162

Κανονισμός (ΕΟΚ) αριθ. 162/92 της Επιτροπής της 24ης Ιανουαρίου 1992 για την τροποποίηση του κανονισμού (ΕΟΚ) αριθ. 2436/91 περί δημοπρασίας για την πώληση, με σκοπό την εξαγωγή, του δεματοποιημένου καπνού που κατέχουν ο γερμανικός, ο ελληνικός και ο ιταλικός οργανισμός παρεμβάσεως  

Επίσημη Εφημερίδα αριθ. L 018 της 25/01/1992 σ. 0016 - 0017 Φινλανδική ειδική έκδοση: Κεφάλαιο 3 τόμος 40 σ. 0108  Σουηδική ειδική έκδοση: Κεφάλαιο 3 τόμος 40 σ. 0108 

ΚΑΝΟΝΙΣΜΟΣ (ΕΟΚ) αριθ. 162/92 ΤΗΣ ΕΠΙΤΡΟΠΗΣ  της 24ης Ιανουαρίου 1992  για την τροποποίηση του κανονισμού (ΕΟΚ) αριθ. 2436/91 περί δημοπρασίας για την πώληση, με σκοπό την εξαγωγή, του δεματοποιημένου καπνού που κατέχουν ο γερμανικός, ο ελληνικός  και ο ιταλικός οργανισμός παρεμβάσεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1737/91 (2), και ιδίως το άρθρο 7 παράγραφος 4,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 περί της αξίας της λογιστικής μονάδας και των συντελεστών μετατροπής που πρέπει να εφαρμόζονται στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον  κανονισμό (ΕΟΚ) αριθ. 2205/90 (4), και ιδίως το άρθρο 5 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 2436/91 της Επιτροπής (5) προκηρύχθηκε διαγωνισμός για την πώληση για εξαγωγή δεματοποιημένου καπνού που κατέχεται από το γερμανικό, τον ελληνικό και τον ιταλικό οργανισμό παρεμβάσεως-  ότι πρέπει να καθοριστεί η προθεσμία για την ανάληψη του καπνού από τον υπερθεματιστή λαμβάνοντας υπόψη, ιδίως, τις εν λόγω ποσότητες, την πείρα που αποκτήθηκε καθώς και τις απαιτήσεις για καλή οικονομική διαχείριση-  ότι πρέπει να καθοριστεί η ισοτιμία που θα εφαρμοσθεί εις τρόπον ώστε να μπορούν οι προσφέροντες να υπολογίσουν τις προσφορές τους κατά τρόπο οριστικό τη στιγμή που τις υποβάλλουν-  ότι οι ποικιλίες καπνού που προσφέρονται στην τέταρτη πώληση είναι ποικιλίες που ζητούνται πολύ στην αγορά- ότι τα αποτελέσματα που ελήφθησαν κατά τις δύο πρώτες πωλήσεις δείχνουν τη σταθερότητα των τιμών στη διεθνή αγορά και συνεπώς διάκριση των  παρτίδων συναρτήσει του έτους συγκομιδής των καπνών θα επέτρεπε καλύτερη αξιοποίησή τους-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2436/91 τροποποιείται ως εξής:  1. Το άρθρο 4 αντικαθίσταται από το ακόλουθο κείμενο:  "Άρθρο 4  Η ημερομηνία λήξεως της προθεσμίας για την παραλαβή του καπνού από τον υπερθεματιστή, που αναφέρεται στο άρθρο 9 παράγραφος 1 του κανονισμού (ΕΟΚ) αριθ. 3389/73, καθορίζεται στο τέλος του τρίτου μηνός μετά από την ημερομηνία δημοσιεύσεως του  αποτελέσματος του διαγωνισμού στην Επίσημη Εφημερίδα των Ευρωπαϊκών Κοινοτήτων."  2. Το άρθρο 7 αντικαθίσταται από το ακόλουθο κείμενο:  "Άρθρο 7  Τα ποσά που εκφράζονται σε Ecu μετατρέπονται σε εθνικό νόμισμα χρησιμοποιώντας τις γεωργικές ισοτιμίες που εφαρμόζονται κατά την ημερομηνία λήξεως για την υποβολή των προσφορών που αναφέρεται στο άρθρο 3."  3. Η περιγραφή των παρτίδων για την τέταρτη πώληση όπως προβλέπεται στο παράρτημα αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιανουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 94 της 28. 4. 1970, σ. 1. (2) ΕΕ αριθ. L 163 της 26. 6. 1991, σ. 11. (3) ΕΕ αριθ. L 164 της 24. 6. 1985, σ. 1. (4) ΕΕ αριθ. L 201 της 31. 7. 1990, σ. 9. (5) ΕΕ αριθ. L 222 της 10. 8. 1991, σ. 23.    ΠΑΡΑΡΤΗΜΑ  "Τέταρτη πώληση         Αριθμός παρτίδας  Ποικιλία  Συγκομιδή  Οργανισμός παρεμβάσεως  Βάρος (σε kg)        1  Μπασμάς  1986  ΥΔΑΓΕΠ  238 844        2  Μπασμάς  1987  ΥΔΑΓΕΠ  91 826        3  Μπασμάς  1988  ΥΔΑΓΕΠ  3 119 982        4  Μπασμάς  1989  ΥΔΑΓΕΠ  3 168  839        5  Κατερίνη  1986  ΥΔΑΓΕΠ  459 948        6  Κατερίνη  1988  ΥΔΑΓΕΠ  2 617 348   Κατερίνη  1988  AIMA  402 322        7  Κατερίνη  1989  ΥΔΑΓΕΠ  1 817 793   Κατερίνη  1989  AIMA  98 170        8  Καμπά Κουλάκ Κλ.  1986  ΥΔΑΓΕΠ  1 190 990         9  Καμπά Κουλάκ Κλ.  1988  ΥΔΑΓΕΠ  5 723 391        10  Καμπά Κουλάκ Κλ.  1989  ΥΔΑΓΕΠ  5 411 171"